钦定古今图书集成/明伦汇编/氏族典/第392卷 > 李维
## 钦定古今图书集成/明伦汇编/氏族典/第392卷 > 李维

按《宋史李沆传》：“沆弟维，字仲方，第进士，为保信军节
度推官。真宗初，召试，擢直集贤院，以沆相，避知歙州。
沆没，入为户部员外郎，擢兵部员外郎、知制诰，累迁
中书舍人，以疾辞，出知许州，复入为翰林学士承旨。
仁宗初，再迁尚书左丞兼侍读学士，迁工部尚书，出知陈州，卒。维博学，少以文章知名，至老手不废书，尝”
预定《七经正义》，修《续通典》《册府元龟》。性宽易，嗜酒善
谑，而好为诗。常曰：“人生觞咏自适，馀何营哉！”既没，家
无馀赀。子师锡，虞部员外郎；公谨，太子中舍。